Өлкәндәр төркөмөндә телмәр үҫтереү эшмәкәрлеге.
[bookmark: _GoBack]Тема: Һыйлы көнөң – һыйырҙа.
(һөт ризыҡтары: ҡорот, эремсек)
Алдан эшләнгән эш: Р.Ураҡсинаның «Һыйырҡай», «Быҙау», «Үгеҙ» шиғырҙарын уҡыу, һүрәттәр ҡарау.
Программа  йөкмәткеһе:
-балаларҙы малсылыҡ менән яҡындан таныштырыу;
-башҡорт халҡының һөт ризыҡтары һәм уларҙың файҙаһы тураһында таныштырыуҙы дауам итеү;
-ярҙамсылыҡ сифаты тәрбиәләү.
Йыһазландырыу: предметлы һүрәттәр,схемалар,һөт ризыҡтары.
Дәрес барышы:
Тәрбиәсе таҡтаға һыйыр,һарыҡ,кәзә,ат,бүре һүрәттәрен ҡуя.
-Был һүрәттә нимә артыҡ,тип уйлайһығыҙ?
-бүре артыҡ, сөнки ул урманда йәшәй, ә ҡалғандары йорт хайуандары.
- Ә ни өсөн һыйыр, һарыҡ, кәзә, ат йорт хайуандары тип атала?
-  Сөнки улар кешеләр эргәһендә йәшәйҙәр.
-Йорт хайуандарына кешеләр уңайлы шарттар булдыра: уларҙы ашата, йәшәү өсөн ҡура төҙөй. Ә йорт хайуандары кешегә нимә өсөн кәрәк?
- Йорт хайуандары кешеләр өсөн бик файҙалы: һыйыр һөт,ит бирә, ат ҡымыҙ бирә, йөк ташый, һарыҡ йөн бирә. Мал көткән хужалыҡты малсылыҡ тиҙәр.
- Афарин,балалар, хәҙер был мәҡәлгә ихтибар итегеҙ әле.  “Ағы барҙың – туғы бар». Аҡ нимә ул? 
– Һөт.
 - Туҡ нимә ул?
 – Ашағас туяһың, туҡланаһың.
Һөттө нимә бирә, балалар?
· Һыйыр( һүрәте күрһәтелә)
· Ә был һыйырҙың нимәһе?
· Быҙауы.
1. «Үҫешен күрһәт» -иң бәләкәй саҡтан ҙурайғансы үҫеү осорон һүрәттә күрһәтеү. (быҙау, тана, һыйыр)
2. Схема менән эш.

                               Һыйыр                 ит ризыҡтары                                                                                                                                             
                                                                                           Һөт ризыҡтары












Йомаҡ әйтеү.
Бикләгәндә һарайыңа һәр саҡ һыйыр,
Ҡырға ҡыуһаң, яланыңа саҡ-саҡ һыйыр;
Күпме генә ашаһала,тугел туйыр,
Шарт-шорт иткән йылан ғына уны тыйыр. (һыйыр)
3. Һыйыр һөт бирә тинек. Һөт беҙгә ни өсөн кәрәк?
· Һөт- файҙалы эсемлек, сәйгә һалып эсәбеҙ, тағыла һөттән бик күп файҙалы ризыҡтар әҙерләп була (ҡорот, эремсек, аҡ май, ҡаймаҡ, ҡатыҡ, ҡыҙыл эремсек, һары май)
4. Дидактик уйын. «Тәмләп исемен әйт»
Күҙҙәрҙе бәйләп, өҫтәлдәге ашамлыҡтарҙы тәмләп ҡарап исемдәрен әйтеү
( ҡорот, эремсек)
5. Афарин,балалар, һеҙ дөрөҫ әйттегеҙ.
Ҡороттоң әселеген тел осо менән,ә эремсектең татлы икәнен телдең төбө менән белеп була. Ә хәҙер һөт, эремеск, ҡорот һүҙҙәре менән һөйләмдәр төҙөйөк әле.
Һөйләмдәрҙең схемаларын төҙөү.
1. Эремсек бик тәмле ашамлыҡ.
ǀ_____     ______      ______        _______.
2. Өләсәйем әсе ҡорот әҙерләне.
ǀ_____     _____     ______       ______.
Әҙер схемаға һөйләм төҙөү. 
ǀ_____     _____     _____          _____    ______.
Мәҫәлән: (Мин йылы һөт эсергә яратам)
Йомғаҡлау:
1. Бөгөн дәрестә ниндәй ризыҡ тураһында һөйләштек?
2. Һеҙгә иң оҡшағаны нимә булды? Кем һөйләп ишеттерә.
3. Һөттән ниндәй ризыҡтар эшләп була?
4. Ауылға өләсәйегеҙгә барғас йылы һөт эсегеҙ, бергәләп эремсек, ҡорот әҙерләгеҙ, мал ҡарашырға ярҙам итегеҙ.
Ҡулланылған әҙәбиәт: Р.Ураҡсина «Башҡортостаным йәннәтем».

